ཉེ་ཆར་ཧྲང་ཧེ་མཚོ་ལས་སློབ་ཆེན་གྱི་དགེ་རྒན་ཆེན་མོ་ཚེ་ཡོང་ལྱེངནས་ཁོང་གི་བརྩམས་ཆོས་གསར་བསྐད་ཡིག་ཉམས་རྒུད་དང་རིག་གནས་ཆགས་འཇིགམེ་བྱང་ཨིན་དིའི་སྐད་ཡིག་འཇིག་ཚུལ་ཞིབ་འཇུགཅེས་པའི་གཞུང་གི་ཕྱི་མོ་བསྐུར་ཡོང་ཏེ་ཁོ་བོར་གླེང་བརྗོད་ཅིག་འབྲི་བར་བསྐུལ་བྱུང་།བརྩམས་ཆོས་འདིར་ཨ་རིའི་མི་རིགས་གྲངས་ཉུང་གི་སྐད་ཡིག་ཉམས་རྒུད་དུ་སོང་བའི་སྣང་ཚུལ་ལ་ཞིབ་འཇུག་བྱས་ཡོད་དེ།གཞུང་གི་དཔྱད་བྱ་སྐད་ཡིག་སྲིད་ཇུས་དང་སྐད་ཡིག་འཆར་འགོད་ཀྱི་གྲས་སུ་འདུ་བས།ཁོ་བོའི་ཞིབ་འཇུག་གི་དམིགས་བྱ་གཙོ་བོ་མ་ཡིན།ཡིན་ནའང་།གཞུང་དངོས་ཀྱི་བརྗོད་བྱ་དང་བཞེད་ཚུལ་གྱིས་ཁོ་བོར་སྤྲོ་བ་རབ་ཏུ་འཕེལ་བར་བྱས་ཤིང་།གཞུང་དོན་ཧྲིལ་བོར་ལྟ་ཀློག་རོབ་ཙམ་བྱས་པས་སྔོན་འགྲོའི་ཚུལ་དུ་གཏམ་འགའ་འཆད་པའི་སྤོབས་པ་སྐྱེས།